Den Vest-Sjællandske Avis, 1839-12-12
Deres Majestæts Forgænger i Regjeringen har, ved faderligen at drage Omsorg for Folkets Dannelse og ved at indføre repræsentative Former, der vistnok vare et betydningsfuldt Udviklingsled, ført Danmark Tidens Oplysning imøde. Det er den berømte Norske Forfatnings Skaber, paa hvem Danmark, paa hvem hele den civiliserede Verden henvender sit Øie med den forventningsfulde Tillid, at alt dette vil vorde fuldbyrdet til Ære og Glæde for Deres Majestæt, til Frelse og Velsignelse for Deres Folk. - Af Hs. Majestæts Svar, saaledes som det er refereret af Deputationen, meddele vi Følgende: Skulde en fremskridende Udvikling føre til det forønskede Maal, saa maatte den støtte sig til Erfaringens Lærdom. Hans Forgænger i Regjeringen havde gjort et stort Skridt fremad ved Jndførelsen af Provindsialstænder, der aabne Folket fuldstændig Adgang til at faae dets Ønsker nedlagte for Tronens Fod. Derved maatte man nu blive staaende. Vel havde vi talt om den Norske Constitution; men vi maatte derved erindre og han maatte bede os vel at lægge Mærke til hvad han nu sagde – at denne var fremkommen under ganske særegne Omstændigheder. Havde det dengang ikke været nødvendigt, saa hurtigen at ordne Landets Forhold, saa var han overbeviist om, at Constitutionen vilde være bleven bedre og den paafølgende Udvikling sikkrere. Vi havde i vor Adresse selv antydet, at vi ikke vare saa nøie bekjendte med alle Forholdene, og vi kunde være overbeviste om, at ske elder vare mange Hensyn, som maatte tages i Betragtning. Han erkjendte Nødvendigheden af saavidt muligt at forbedre Statsforvaltningen, men først efterat have spurgt Erfaringen tilraads. "De nævne Trykkefriheden, vedblev Hs. Majestæt, "den har ingen varmere Ven, end mig, og jeg erkjender fuldkommen, at det ogsaa for Staten og de offentlige Forhold er gavnligt, et man udvexler sine Jdeer men Trykkefriheden kunde ikke være nindskrænket, den maatte begrændses ved Love, og da det var Misbrugen, der gjorde Jndskrænkninger nødvendige, saa vilde det for en stor Deel beroe paa den Brug, der gjordes af Pressen, navnligen den periodiske Presse, hvor fri den vilde blive." J Løverdags havde Høiesteret Audients hos Hs. Maj. Kongen for ved dens Ordfører Hs. Excell. Geheimeconferentsr. Bornemann at bringe dens Lykønskning i Anledning af Allerhøistsammes Thronbestigelse. Umiddelbart derefter havde Advocaturen ved den nævnte Ret Audients i samme Anledning; Etatsr. Treschow holdt som Ordfører en Tale til Hs. Majestæt (Berl. Tid Nr. 292). Ligeledes bragte Etatsr. Thomsen i Lands-Over- samt Hof= og Stadsrettens Navn Hs. Maj. dens Lykønskning (Berl. Tid. Nr. 292); endelig har ogsaa Politirretten i samme Anledning havt Audients. Samme Nr. 292 af den Berl. Tid meddeler endvidere den af Dr. Wolff holdte Tale i Repræsentanterne for den mosaiske Religions Samfunds Navn. Af Hs. Maj. Svar paa denne Tale, som findes i Berl. Tid. Nr. 293, udhæve vi følgende Yttring: "Jeg haaber at forbedre Deres Troesforvandtes Stilling i Hertugdommerne, som ikke er lige med dem, De nyde i Danmark. – J Berl. Tid. Nr. 293 findes ogsaa en Adresse fra den Kjøbenhavnske Handelstand, som er overrakt af Grosserersocietetets Comite ved dens Formand, Generalconsul Tutein.